Stjernekamp (sesong 2)

Den andre sesongen av Stjernekamp ble produsert av Monster Entertainment for NRK høsten 2013. Ti programmer ledet av Kåre Magnus Bergh ble direktesendt på NRK1 fra H3 Arena på Fornebu mellom 7. september og 9. november.

Musikkjournalist Mona B. Riise og musiker Øyvind «Vinni» Sauvik var faste medlemmer av ekspertpanelet, mens den tredje plassen i panelet ble fyllt av en rullerende sjangerekspert som også coachet deltakerne i løpet av uka.

Sesongen ble vunnet av Silya Nymoen, som slo ut Agnete Johnsen i finalen. Øvrige deltakere var Atle Pettersen, Eli Kristin Hanssveen, Helene Bøksle, Vidar Johnsen, Mimmi Tamba, Hans-Erik Dyvik Husby, Espen Grjotheim og Elisabeth Andreassen.

Produsent for sesongen var Christian Holst Meinseth, mens co-produsent var Vibeke Sørlie.

Deltakere

Sendinger 
Ti programmer ble sendt direkte på NRK1 fra H3 Arena på Fornebu over ti lørdager mellom 7. september og 9. november.

I tillegg til de ti direktesendingene ble det 27. desember sendt et program med tittelen «Det beste fra Stjernekamp», som ga et tilbakeblikk på de beste og verste øyeblikkene fra høstens sesong.

Sending 1: Rock 
I den første sendingen 7. september skulle de ti deltakerne bryne seg på sjangeren rock. Rockemusiker Thomas Felberg var coach og sjangerekspert.

Ingen røk ut av konkurransen i denne sendingen, men Espen, Hans-Erik og Vidar var de tre som fikk færrest stemmer.

Sending 2: 80-tallspop 
14. september stod sjangeren 80-talls pop for tur. Musikkprodusent David Eriksen var coach og sjangerekspert.

Stemmene fra første og andre sending ble slått sammen, og det var Elisabeth som måtte forlate konkurransen. Mimmi og Vidar var de to andre som fikk få stemmer.

Sending 3: Country 
21. september var sjangeren country, og Bjøro Håland var coach og sjangerekspert.

Åpningsnummer: «9 to 5» med Dolly Parton

Espen røk ut, mens Silya var den med nest færrest stemmer.

Sending 4: Storband 
28. september fikk deltakerne prøve seg på sjangeren storband, og Jens Wendelboe var coach og sjangerekspert.

Hans-Erik fikk færrest stemmer og røk ut av konkurransen, med Atle og Vidar på plassene over.

Sending 5: Hiphop 
5. oktober stod sjangeren hiphop for tur, og William «Nasty Kutt» Wiik Larsen var coach og sjangerekspert.

Mimmi måtte forlate konkurransen etter å ha fått færrest stemmer, mens Agnete og Vidar også var blant de med færrest stemmer.

Sending 6: Opera 
12. oktober fikk deltakerne bryne seg på sjangeren opera. Solveig Kringlebotn var coach og sjangerekspert.

Åpningsnummer: «» fra La traviata av Giuseppe Verdi

Vidar var den som måtte forlate konkurransen.

Sending 7: Norsk på norsk og latino 
19. oktober måtte deltakerne for første gang bryne seg på to forskjellige sjangere; norsk på norsk og latino.

I norsk på norsk var fjorårets finalist og folkemusiker Tuva Syvertsen coach og sjangerekspert.

Helene fikk færrest stemmer og røk ut, mens Silya fikk nest færrest.

Sending 8: Disco og duett 
Andre dobbeltutfordring 26. oktober innebar sjangeren disco, samt duett. Inger Lise Rypdal var coach i disco og sjangerekspert gjennom hele sendingen.

Åpningsnummer: «Y.M.C.A.» med Village People

Eli Kristin måtte forlate konkurransen, mens Atle gikk akkurat videre til semifinalen.

Sending 9: Singer-songwriter og musikal 
I semifinalen 2. november var det sjangrene singer-songwriter og musikal.

Karin Park var coach og sjangerekspert for singer-songwriter.

De to finaleplassene gikk til Agnete og Silya, mens Atle var den som måtte forlate konkurransen.

Sending 10: Finale 
I finalen 9. november skulle de to gjenværende deltakerne, Agnete og Silya, synge en av låtene de hadde sunget tidligere i Stjernekamp-sesongen, en låt fra egen karriere, og en valgfri finalelåt. Det faste ekspertpanelet, Mona B. Riise og Øyvind «Vinni» Sauvik, var coacher, mens fjorårsvinneren Rita Eriksen var gjesteekspert.

Åpningsnummer (alle): «Beat It» med Michael Jackson

Silya fikk flest stemmer og vant til slutt denne sesongen av Stjernekamp.

Referanser 

2
TV-sesonger